Alkaloido

La alkaloidoj estas organikaj kombinaĵoj de plantoj kun forta efiko je la besta organismo. Ili estas komplikaj, N-entenaj, bazaj, plej ofte venenaj materialoj. La termino originas de la vorto alkalo.

La plimulto de la alkaloidoj estas senkolora, senodora, kristala materialo. Ili solviĝas en maldensa acido, tiel ili estas eltireblaj el la dispecigitaj partoplantoj per ili. Ili ne solviĝas en akvo.

Ankaŭ alkaloido estas la nebaza alkaloido de la pipro (piprino) kaj la neŭtrala (nevenena) kafeino en kafo.

La rolo de la alkaloidoj en la plantoj estas ankoraŭ esplorata, sed la plibonigoj rezultis plantojn senalkaloidajn, kio montras ilian malhaveblecon. La venenaj alkaloidoj eble servas kiel defendaĵoj kontraŭ herbovoraj bestoj.

 Grupigo 
La alkaloidojn oni povas grupigi surbaze de:

 kemia strukturo
 aminoacido, kies derivaĵo ĉiam estas alkaloido
 plantoj kaj plantopartoj, kiuj entenas la alkaloidojn

 Konataj alkaloidoj 
Kelkaj konataj alkaloidoj estas jenaj:
 Pirolizidinaj alkaloidoj
 akonitino de akonito
 amanitino de amanito
 Atropino de beladono, mandragoro
 Kinino de kinkono
 Kokaino de kokao
 Kodeino
 Kolĥicino de kolĥiko
 Efedrino
 Kafeino de kafo
 Lupenino de lupeno
 Heroino
 Meskalino
 Morfino el opio
 Ergometrino de ergoto
 Ergotamino de ergoto
 Nikotino de nikotiano
 Papaverino de papavo
 Solanino de Solanacoj
 Piprino de piproarbedo
 Skopolamino
 Striknino de strikno el Loganiacoj
 Teobromino de teo
 Teofilino de teo
 Johimbino

 Eksteraj ligiloj 

 http://www.maturita.cz/referaty/referat.asp?id=5979
 http://www.jergym.hiedu.cz/~canovm/alkaloid/prirlatk/a2.html 
 http://www.giftpflanzen.com/giftklassen.html
 http://www.oci.unizh.ch/edu/lectures/material/OCV/Kap2/kap2.4.html